প্রকাশিত হল উচ্চমাধ্যমিকের তৃতীয় সেমেস্টারের ফল, শুভেচ্ছা মমতার

ওয়েব ডেস্ক : শুক্রবার প্রকাশিত হল উচ্চমাধ্যমিকের তৃতীয় সেমেস্টারের বা উচ্চমাধ্যমিকের পার্ট ওয়ানের ফল (West Bengal Higher Secondary Third Semester Result Out)। ৩৯ দিনের এই প্রকাশিত হল এই ফল। অনলাইনে দেখা যাচ্ছে এই ফলাফল। এ নিয়ে ছাত্র-ছাত্রীদের শুভেচ্ছা জানালেন মুখ্যমন্ত্রী মমতা বন্দ্যোপাধ্যায় (Mamata Banerjee)।

মমতা (Mamata Banerjee) নিজের এক্স হ্যান্ডেলে লিখেছেন, ‘আজ উচ্চ মাধ্যমিক পরীক্ষার তৃতীয় সেমিস্টারে সফল সকল ছাত্রছাত্রীকে জানাই আমার আন্তরিক শুভেচ্ছা। তোমাদের বাবা-মা, শিক্ষক-শিক্ষিকাদেরও অভিনন্দন জানাই। দেশের মধ্যে প্রথমবার সেমিস্টার পদ্ধতিতে উচ্চ-মাধ্যমিক পরীক্ষা হল। এই বিপুল আয়োজন সঠিকভাবে করার জন্য এর সঙ্গে যুক্ত সকলকে আমার ধন্যবাদ জানাই। যারা এবার ভালো ফল করতে পারোনি তাদের বলব, হতাশ না হয়ে চতুর্থ সেমিস্টারে যাতে ভালো ফল হয় তার চেষ্টা করো।’

আজ উচ্চ মাধ্যমিক পরীক্ষার তৃতীয় সেমিস্টারে সফল সকল ছাত্রছাত্রীকে জানাই আমার আন্তরিক শুভেচ্ছা।

তোমাদের বাবা-মা, শিক্ষক-শিক্ষিকাদেরও অভিনন্দন জানাই।

দেশের মধ্যে প্রথমবার সেমিস্টার পদ্ধতিতে উচ্চ-মাধ্যমিক পরীক্ষা হল। এই বিপুল আয়োজন সঠিকভাবে করার জন্য এর সঙ্গে যুক্ত সকলকে আমার…

— Mamata Banerjee (@MamataOfficial) October 31, 2025

আরও খবর : বিগ ব্রেকিং, অবশেষে ঘরে ফিরছেন দিলীপ ঘোষ! পার্টি অফিসে বড় উদ‍্যোগ

এদিন উচ্চমাধ্যমিক শিক্ষা সংসদের (Higher Secondary Education) সভাপতি চিরঞ্জীব ভট্টাচার্য, জানান, ৫টা বিষয়ের উপর ভিত্তি করে নম্বর দেওয়া হয়েছে। ইলেকটিভ বিষয়ের নম্বর ফাইনাল পরীক্ষার সময় দেওয়া হবে। উচ্চ মাধ্যমিক পরীক্ষার মার্কশিটের মতোই মার্কশিট পাবেন পরীক্ষার্থীরা। আগামী বছর ১২ ফেব্রুয়ারি – ২৭ ফেব্রুয়ারি উচ্চমাধ্যমিকের ফাইনাল পার্টের পরীক্ষা হবে।

চলতি বছরে মোট পাশের হার ৯৩.৭২ শতাংশ। গত বছর এই পাশের হার ছিল ৯০.৭৯ শতাংশ। ২০১১ থেকে এখনও পর্যন্ত এই পাশের হার সবচেয়ে বেশি। পাশের হারে জেলা ভিত্তিতে প্রথম হয়েছে দক্ষিণ ২৪ পরগনা। দ্বিতীয় স্থানে নদিয়া। এছাড়াও সায়েন্সে পাশের হারের ৯৮.৮ শতাংশ। কমার্সে ৯৮.১৯ শতাংশ। কলা বিভাগে ৯২.৫৪ শতাংশ। মেধাতালিকায় জায়গা করে নিয়েছে ৬৯ জন পড়ুয়া। যাঁদের মধ্য়ে ৬৬ জন ছাত্র ও ৩ জন ছাত্রী। এছাড়াও ৬৮ জন সায়েন্স বা বিজ্ঞান বিভাগের পড়ুয়া এবং ১ জন রয়েছেন বাণিজ্য বিভাগের পড়ুয়া। যুগ্ম ভাবে প্রথম হয়েছে ঋতম বল্লভ এবং আদিত্যনারায়ণ জানা, পুরুলিয়া রামকৃষ্ণ মিশনের ছাত্রদের প্রাপ্ত নম্বর ৯৮.৯৭ শতাংশ। মেয়েদের মধ্যে প্রথম হয়েছে দীপান্বিতা পাল, দৌলতপুর হাইস্কুলের পড়ুয়া পেয়েছে ৯৮.৪ শতাংশ।